1975 йылда Совет Армияһы сафына алына. 1979 йылда Һарытау юғары хәрби авиация лётчиктар училищеһын тамамлай. 1986 йылда Чернобыль АЭС-ындағы авария эҙемтәләрен бөтөрөүҙә ҡатнаша. Радиация дозаһы алыуға ҡарамаҫтан, армия авиацияһында лётчик булып эшләүен дауам итә. Владимир Ришат улы дүрт меңдән ашыу сәғәт осош яһай, ике йөҙ тапҡыр парашют менән һикерә. Уға Югославияла , Анголала булырға тура килә, Чечняла ике һуғышта ла ҡатнаша. Вязьма-Брянская ауылында дислокацияланған вертолет полкы эскадрилья командирының тәрбиә эштәре буйынса урынбаҫары булып хеҙмәт итә.